CELEX: 32013D0615(01)
Language: el
Date: 2013-06-14 00:00:00
Title: Εκτελεστική απόφαση της Επιτροπής, της 14ης Ιουνίου 2013 , για τη χρηματοδότηση κατά το έτος 2013 των δραστηριοτήτων στον κτηνιατρικό τομέα που συνδέονται με την πολιτική της Ευρωπαϊκής Ένωσης για την πληροφόρηση και τη στήριξη διεθνών οργανισμών, καθώς και μιας σειράς μέτρων αναγκαίων για την εξασφάλιση της εφαρμογής της νομοθεσίας για τα τρόφιμα και τις ζωοτροφές και της φυτοϋγειονομικής νομοθεσίας

15.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 170/23
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 14ης Ιουνίου 2013
   για τη χρηματοδότηση κατά το έτος 2013 των δραστηριοτήτων στον κτηνιατρικό τομέα που συνδέονται με την πολιτική της Ευρωπαϊκής Ένωσης για την πληροφόρηση και τη στήριξη διεθνών οργανισμών, καθώς και μιας σειράς μέτρων αναγκαίων για την εξασφάλιση της εφαρμογής της νομοθεσίας για τα τρόφιμα και τις ζωοτροφές και της φυτοϋγειονομικής νομοθεσίας
   2013/C 170/06
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012 (1), σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης (στο εξής αναφερόμενος ως «ο δημοσιονομικός κανονισμός»), και ιδίως το άρθρο 84,
   Έχοντας υπόψη την απόφαση 2009/470/ΕΚ του Συμβουλίου, της 25ης Μαΐου 2009, σχετικά με ορισμένες δαπάνες στον κτηνιατρικό τομέα (2), και ιδίως τα άρθρα 16,19, 20, 21, 23 και 27,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (3), και ιδίως το άρθρο 76 παράγραφος 1,
   Έχοντας υπόψη τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (4), και ιδίως το άρθρο 66 παράγραφος 1 στοιχείο γ),
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 84 του δημοσιονομικού κανονισμού και το άρθρο 94 του κατ’ εξουσιοδότηση κανονισμού (ΕΕ) αριθ. 1268/2012 της Επιτροπής, της 29ης Οκτωβρίου 2012, σχετικά με τους κανόνες εφαρμογής του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου για τους δημοσιονομικούς κανόνες που εφαρμόζονται στον γενικό προϋπολογισμό της Ένωσης (5) (στο εξής «οι κανόνες εφαρμογής»), της ανάληψης δαπάνης από τον προϋπολογισμό της Ένωσης προηγείται απόφαση χρηματοδότησης που καθορίζει τα βασικά στοιχεία της ενέργειας που αφορά η δαπάνη και η απόφαση αυτή εκδίδεται από θεσμικό όργανο ή από τις αρχές τις οποίες εξουσιοδοτεί σχετικά το θεσμικό όργανο.
            
         
               (2)
            
            
               Οι κανόνες εφαρμογής προσδιορίζουν το βαθμό λεπτομέρειας που θεωρείται επαρκής για να καθοριστεί το πλαίσιο μιας απόφασης χρηματοδότησης.
            
         
               (3)
            
            
               Σύμφωνα με το άρθρο 128 του δημοσιονομικού κανονισμού, πρέπει να εγκριθεί ετήσιο πρόγραμμα εργασίας για τις επιδοτήσεις.
            
         
               (4)
            
            
               Είναι αναγκαίο να καταρτιστεί πρόγραμμα εργασίας για τις δραστηριότητες της Ευρωπαϊκής Ένωσης στον κτηνιατρικό τομέα οι οποίες συνδέονται με την πολιτική πληροφόρησης, τη στήριξη διεθνών οργανισμών και την εισαγωγή της πληροφορικής στις κτηνιατρικές διαδικασίες.
            
         
               (5)
            
            
               Δεδομένου ότι το πρόγραμμα εργασίας που εμφαίνεται στα παραρτήματα αποτελεί επαρκώς λεπτομερές πλαίσιο κατά την έννοια του άρθρου 94 των κανόνων εφαρμογής, η παρούσα απόφαση αποτελεί απόφαση χρηματοδότησης για τις δαπάνες που προβλέπονται στο πρόγραμμα εργασίας για τις επιδοτήσεις και τις δημόσιες συμβάσεις.
            
         
               (6)
            
            
               Σύμφωνα με το άρθρο 22 της απόφασης 2009/470/ΕΚ, η Ένωση μπορεί να αναλαμβάνει ή να βοηθά τα κράτη μέλη ή διεθνείς οργανώσεις να εφαρμόζουν τα τεχνικά και επιστημονικά μέτρα που είναι αναγκαία για την ανάπτυξη της νομοθεσίας της Ένωσης στον κτηνιατρικό τομέα και για την ανάπτυξη της επιμόρφωσης και της κατάρτισης στον κτηνιατρικό τομέα.
            
         
               (7)
            
            
               Σύμφωνα με το άρθρο 53δ του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (6), ελήφθησαν αποδεικτικά στοιχεία από τον διατάκτη, ότι οι διεθνείς οργανισμοί OIE και FAO, που πρόκειται να εξουσιοδοτηθούν για να αναλάβουν την εκτέλεση του προϋπολογισμού της Ένωσης με από κοινού διαχείριση, εφαρμόζουν πρότυπα που παρέχουν εγγυήσεις ισοδύναμες με εκείνες των διεθνώς αποδεκτών προτύπων στις διαδικασίες τους λογιστικής, λογιστικού ελέγχου, εσωτερικού ελέγχου και ανάθεσης συμβάσεων.
            
         
               (8)
            
            
               Ένα κοινό πρόγραμμα ΕΕ — OIE ολοκληρώθηκε σχετικά με τη μελέτη για την καταγραφή και την ταξινόμηση των ζωικών νόσων προτεραιότητας, συμπεριλαμβανομένων εκείνων που μεταδίδονται στον άνθρωπο. Στο πλαίσιο του εν λόγω προγράμματος αναπτύχθηκε ένα εργαλείο για την κατηγοριοποίηση των νόσων και τον καθορισμό προτεραιοτήτων. Επί του παρόντος, χρειάζεται μια χρηματοδοτική συνεισφορά για τη συγκέντρωση πληροφοριών και την προσαρμογή του εργαλείου το οποίο θα χρησιμοποιηθεί επίσης για τις ασθένειες των υδρόβιων ζώων και είναι απαραίτητο για την καταχώριση των νόσων σε πίνακα σύμφωνα με τη νέα ενωσιακή νομοθεσία για την υγεία των ζώων.
            
         
               (9)
            
            
               Στις 29 Νοεμβρίου 2003 η Ευρωπαϊκή Ένωση και τα Ηνωμένα Έθνη υπέγραψαν χρηματοδοτική και διοικητική συμφωνία-πλαίσιο, η οποία προβλέπει το πρόσφορο περιβάλλον για τη συμφωνία μεταξύ της Επιτροπής των Ευρωπαϊκών Κοινοτήτων και του Οργανισμού Τροφίμων και Γεωργίας των Ηνωμένων Εθνών, η οποία υπογράφηκε στις 17 Ιουλίου 2003.
            
         
               (10)
            
            
               Σύμφωνα με την απόφαση 2009/492/ΕΚ της Επιτροπής, της 22ας Ιουνίου 2009, για τη χρηματοδοτική συνεισφορά της Κοινότητας στο καταπιστευματικό ταμείο 911100MTF/INT/003/EEC (7) με σκοπό τη συμβολή στην εκστρατεία καταπολέμησης του αφθώδους πυρετού εκτός της Κοινότητας, η Ευρωπαϊκή Επιτροπή προχώρησε, την 1η Σεπτεμβρίου 2009, στη σύναψη της εκτελεστικής συμφωνίας MTF/INT/003/EEC για «ενέργειες που χρηματοδοτούνται από την ΕΚ (2009-2013) και εκτελούνται από την Ευρωπαϊκή Επιτροπή για την Καταπολέμηση του Αφθώδους Πυρετού (EuFMD) του Οργανισμού Τροφίμων και Γεωργίας (FAO)». Η διάρκεια της συμφωνίας ήταν 48 μήνες. Καθώς εστίες αφθώδους πυρετού και, σε ορισμένες περιπτώσεις, σοβαρές επιδημίες, εξακολουθούν να εκδηλώνονται σε τρίτες χώρες γειτονικές των κρατών μελών, οι οποίες είναι ικανές να απειλήσουν το υγειονομικό καθεστώς των ευπαθών ζώων στα κράτη μέλη, είναι σκόπιμο να ανανεωθεί η εκτελεστική συμφωνία και να καθοριστεί η συνεισφορά της Ένωσης στο Ταμείο 911100MTF/INT/003/EEC.
            
         
               (11)
            
            
               Είναι σκόπιμο η εν λόγω συνεισφορά της Ένωσης να καθοριστεί σε μέγιστο επίπεδο 4 000 000 EUR για περίοδο 24 μηνών. Ο προϋπολογισμός του Ταμείου για το 2013 θα πρέπει να αποτελείται από το τελικό υπόλοιπο των κονδυλίων που διέθετε στις 31 Αυγούστου 2013 και από μια ενωσιακή συνεισφορά, ώστε το συνολικό ποσό να είναι το ισοδύναμο των 2 000 000 EUR σε δολάρια ΗΠΑ. Στη συνέχεια, τα ποσά των δαπανών θα πρέπει να αναπληρώνονται με ετήσιες μεταφορές ή με πληρωμές βάσει χρονοδιαγράμματος που ορίζεται σε μια νέα εκτελεστική συμφωνία που συνάπτεται βάσει της χρηματοδοτικής και διοικητικής συμφωνίας πλαισίου για την ενωσιακή χρηματοδότηση των προγραμμάτων των Ηνωμένων Εθνών.
            
         
               (12)
            
            
               Το άρθρο 19 στοιχείο α) περίπτωση i) της απόφασης 2009/470/ΕΚ ορίζει ότι η Ένωση συμμετέχει οικονομικά στη συγκέντρωση και την αποθήκευση όλων των πληροφοριών που αφορούν την ενωσιακή νομοθεσία για την υγεία των ζώων, την καλή μεταχείριση των ζώων και την ασφάλεια των τροφίμων σε προϊόντα ζωικής προέλευσης.
            
         
               (13)
            
            
               Απαιτείται χρηματοδοτική συνεισφορά για την πρόσβαση σε μια διαδραστική βάση δεδομένων κτηνιατρικής νομοθεσίας, ώστε να μπορούν τα κράτη μέλη να έχουν πρόσβαση σε σχετικές πληροφορίες κτηνιατρικού χαρακτήρα σε ετήσια βάση.
            
         
               (14)
            
            
               Το άρθρο 13 της Συνθήκης για τη λειτουργία της Ευρωπαϊκής Ένωσης (8) απαιτεί από την Ένωση και τα κράτη μέλη να λαμβάνουν πλήρως υπόψη τους, κατά τη διαμόρφωση και την εφαρμογή ορισμένων πολιτικών της Ένωσης, τις απαιτήσεις για την καλή διαβίωση των ζώων. Σύμφωνα με την ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο και την Ευρωπαϊκή Οικονομική και Κοινωνική Επιτροπή σχετικά με τη στρατηγική της Ευρωπαϊκής Ένωσης για την προστασία και την καλή διαβίωση των ζώων 2012-2015 (9), είναι σκόπιμη η χρηματοδότηση πρωτοβουλιών που έχουν στόχο την εφαρμογή της εν λόγω στρατηγικής.
            
         
               (15)
            
            
               Τα προηγούμενα έτη καθιερώθηκαν δραστηριότητες επικοινωνίας με σκοπό την προώθηση των θεμάτων που άπτονται της υγείας των ζώων και των αρχών της στρατηγικής σχετικά με την υγεία των ζώων στους ενδιαφερόμενους φορείς, τις οργανώσεις και την κοινωνία στο σύνολό της. Είναι σκόπιμο οι εν λόγω δραστηριότητες επικοινωνίας, καθώς και οι οριζόντιες δραστηριότητες, να εξακολουθήσουν να διεξάγονται το 2013.
            
         
               (16)
            
            
               Το άρθρο 27 της απόφασης 2009/470/ΕΚ προβλέπει χρηματοδοτική συμμετοχή της Ένωσης για την υλοποίηση εθνικών προγραμμάτων εξάλειψης και επιτήρησης. Σύμφωνα με το ίδιο άρθρο, η Επιτροπή αξιολογεί τα εν λόγω προγράμματα. Μια προαξιολόγηση των εν λόγω προγραμμάτων που υποβάλλονται για το 2014 θα πραγματοποιηθεί από εξωτερικούς εμπειρογνώμονες.
            
         
               (17)
            
            
               Η καταπολέμηση του εμπορίου παράνομων και παραποιημένων προϊόντων φυτοπροστασίας είναι αναγκαία για την προστασία της υγείας των ανθρώπων και των ζώων, καθώς και του περιβάλλοντος. Σύμφωνα με το άρθρο 76 παράγραφος 1 του κανονισμού (ΕΚ) αριθ. 1107/2009, η Επιτροπή μπορεί να πραγματοποιεί δαπάνες για δραστηριότητες που συμβάλλουν στην επίτευξη των στόχων του κανονισμού.
            
         
               (18)
            
            
               Ο κανονισμός (ΕΚ) αριθ. 882/2004 θεσπίζει κανόνες για τη διεξαγωγή επίσημων ελέγχων επαλήθευσης της συμμόρφωσης με τους κανόνες που έχουν στόχο, ιδίως, την πρόληψη, την εξάλειψη ή τη μείωση σε αποδεκτά επίπεδα των κινδύνων για τον άνθρωπο και τα ζώα, είτε άμεσα είτε μέσω του περιβάλλοντος, καθώς και τη διασφάλιση θεμιτών πρακτικών στο εμπόριο ζωοτροφών και τροφίμων και την προστασία των συμφερόντων των καταναλωτών, συμπεριλαμβανομένης της επισήμανσης των ζωοτροφών και των τροφίμων και άλλων μορφών ενημέρωσης των καταναλωτών.
            
         
               (19)
            
            
               Σύμφωνα με το άρθρο 66 παράγραφος 1 στοιχείο γ) του κανονισμού (ΕΚ) αριθ. 882/2004, οι πιστώσεις που απαιτούνται για τη χρηματοδότηση άλλων μέτρων αναγκαίων για την εξασφάλιση της εφαρμογής του παρόντος κανονισμού εγκρίνονται για κάθε έτος στο πλαίσιο της διαδικασίας του προϋπολογισμού. Τα μέτρα που αναφέρονται στο άρθρο 66 περιλαμβάνουν ιδίως την οργάνωση μελετών, τη δημοσίευση πληροφοριών και τη διοργάνωση συνεδριάσεων και διασκέψεων.
            
         
               (20)
            
            
               Μια μελέτη αμφισβήτησε την εγκυρότητα της μεθόδου ανίχνευσης EN 1785: 2003 της CEN. Είναι αναγκαίο να επαναληφθεί έτσι ώστε να επαληθευτεί η εγκυρότητα της μεθόδου.
            
         
               (21)
            
            
               Ο Οργανισμός Οικονομικής Συνεργασίας και Ανάπτυξης (ΟΟΣΑ) είναι οργανισμός αναγνωρισμένος παγκοσμίως για την εμπειρία του στον τομέα της οικονομικής ανάλυσης και τις συστάσεις που απευθύνει στους υπεύθυνους χάραξης πολιτικής. Ως εκ τούτου, σύμφωνα με το άρθρο 134 παράγραφος 1 στοιχείο β) των κανόνων εφαρμογής, η σύμβαση μπορεί να ανατεθεί μόνον στον ΟΟΣΑ για τεχνικούς λόγους.
            
         
               (22)
            
            
               Σε μια κοινή τεχνική έκθεση που δημοσιεύτηκε το 2009, με τίτλο «The bacterial challenge: time to react (Βακτηριακή πρόκληση: ώρα για δράση)», ο Ευρωπαϊκός Οργανισμός Φαρμάκων (ΕΜΑ) και το Ευρωπαϊκό Κέντρο Πρόληψης και Ελέγχου Νόσων (ECDC) εκτιμούν το κόστος της μικροβιακής αντοχής στους ανθρώπους σε 1,5 δισεκατ. EUR ετησίως. Ως συνέχεια της εν λόγω εκτίμησης του EMA και του ECDC, και για να καταδειχθεί καλύτερα η επίπτωση της μικροβιακής αντοχής, απαιτείται κατάλληλη οικονομική ανάλυση από αναγνωρισμένο εταίρο όπως ο ΟΟΣΑ η οποία θα χρησιμοποιηθεί ως βάση των προτάσεων για τη χάραξη πολιτικής.
            
         
               (23)
            
            
               Μια ανακοίνωση σχετικά με τον έλεγχο των τροφίμων και των ζωοτροφών δεν μπορεί πάντοτε να αφορά ένα συγκεκριμένο θέμα. Ως εκ τούτου, είναι σκόπιμο να προβλεφθούν ορισμένοι πόροι για οριζόντιες δραστηριότητες επικοινωνίας που έχουν σχέση με αυτό.
            
         
               (24)
            
            
               Το Γραφείο Τροφίμων και Κτηνιατρικών Θεμάτων (ΓΤΚΘ) έχει αναλάβει το σημαντικό ρόλο να συμβάλει στη διατήρηση ενός υψηλής ποιότητας συστήματος ασφάλειας των τροφίμων στην ΕΕ και στις τρίτες χώρες που εξάγουν στην ΕΕ. Το έργο του ΓΤΚΘ μπορεί να θεωρηθεί ουσιαστικό στοιχείο του συστήματος ασφάλειας των τροφίμων της ΕΕ και είναι σημαντικό να διαδίδονται οι πληροφορίες που αφορούν καθήκοντα επιθεώρησης.
            
         
               (25)
            
            
               Το 2012, η Επιτροπή ανέθεσε τη διενέργεια ειδικής μελέτης για να εξεταστεί αν υπάρχουν στην ΕΕ συστήματα επισήμανσης προϊόντων χωρίς ΓΤΟ και για να προσδιοριστούν και να αναλυθούν τα στοιχεία που πρέπει να λαμβάνονται υπόψη στο πλαίσιο μιας ενδεχόμενης εναρμονισμένης σε επίπεδο ΕΕ προσέγγισης σχετικά με την εν λόγω επισήμανση. Τα αποτελέσματα αυτής της μελέτης θα συζητηθούν με τα κράτη μέλη και τα ενδιαφερόμενα μέρη το 2013. Ανάλογα με το αποτέλεσμα της μελέτης και τη συνέχεια που δόθηκε στις συζητήσεις, δύναται να θεωρηθεί αναγκαίο να εξεταστεί το ενδεχόμενο περαιτέρω εναρμόνισης του τομέα αυτού. Η Επιτροπή, ως εκ τούτου, θα πρέπει να διεξαγάγει συνολική αξιολόγηση του αντίκτυπου των διαφόρων προσεγγίσεων εναρμόνισης, πράγμα το οποίο θα απαιτούσε διεξοδική ανάλυση του οικονομικού, του κοινωνικού και του εμπορικού αντίκτυπου, καθώς και του αντίκτυπου στους καταναλωτές και στο περιβάλλον. Θα πρέπει να διατεθούν κατάλληλα χρηματοδοτικά μέσα με σκοπό τη συλλογή δεδομένων και την εκτίμηση των διαφόρων εναλλακτικών δυνατοτήτων για τη στήριξη της εν λόγω αξιολόγησης αντίκτυπου.
            
         
               (26)
            
            
               Ο κανονισμός (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, που αφορά τα πρόσθετα τροφίμων (10) και ο κανονισμός (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για αρωματικές ύλες και ορισμένα συστατικά τροφίμων με αρωματικές ιδιότητες που χρησιμοποιούνται εντός και επί των τροφίμων (11), απαιτούν τη θέσπιση μιας κοινής μεθοδολογίας για τη συλλογή πληροφοριών από τα κράτη μέλη σχετικά με την κατανάλωση και τη χρήση πρόσθετων υλών και αρτυμάτων τροφίμων στην ΕΕ. Μια τέτοια κοινή μεθοδολογία απαιτείται για να εξασφαλιστεί ότι η χρήση των εν λόγω ουσιών στην ΕΕ εξακολουθεί να είναι ασφαλής για τους καταναλωτές. Η παρακολούθηση θα πρέπει κατά πρώτο λόγο να επικεντρωθεί στα τυπικά και τα ανώτατα επίπεδα χρήσης των πρόσθετων υλών, καθώς και στις ανεπιθύμητες ουσίες που υπάρχουν σε φυσικά αρτύματα ή σε ορισμένα συστατικά τροφίμων. Θα επιτρέψει στην Ευρωπαϊκή Αρχή για την Ασφάλεια των Τροφίμων (EFSA) να κάνει αξιόπιστες εκτιμήσεις για την έκθεση και στην Ευρωπαϊκή Επιτροπή να λάβει αποτελεσματικά και ανάλογα με τον επιδιωκόμενο σκοπό μέτρα διαχείρισης του κινδύνου.
            
         
               (27)
            
            
               Τα εργαστήρια αναφοράς της ΕΕ (ΕΑΕΕ) θα πρέπει να υποβάλουν το πρόγραμμα εργασίας για το 2014 μέχρι το τέλος Σεπτεμβρίου του τρέχοντος έτους. Η Επιτροπή αξιολογεί τα προγράμματα αυτά. Μια προαξιολόγηση των προγραμμάτων που υποβάλλονται για το 2014 θα πραγματοποιηθεί από εξωτερικούς εμπειρογνώμονες.
            
         
               (28)
            
            
               Το πεδίο εφαρμογής του κανονισμού (ΕΕ) αριθ. 619/2011 της Επιτροπής για τον καθορισμό μεθόδων δειγματοληψίας και ανάλυσης για τον επίσημο έλεγχο των ζωοτροφών, όσον αφορά την παρουσία γενετικώς τροποποιημένου υλικού για το οποίο εκκρεμεί διαδικασία έγκρισης ή του οποίου η έγκριση έχει λήξει (12) καλύπτει την παρουσία μη εγκεκριμένου γενετικώς τροποποιημένου (ΓΤ) υλικού στις ζωοτροφές μόνον. Ο εν λόγω κανονισμός συμπεριέλαβε μια ρήτρα επανεξέτασης με την οποία ζητείται από την Επιτροπή να παρακολουθεί την εφαρμογή του κανονισμού και τον αντίκτυπό του στην εσωτερική αγορά, καθώς και στις ζωοτροφές, στα ζώα και σε άλλους παράγοντες και, εάν είναι αναγκαίο, να υποβάλλει προτάσεις για την επανεξέταση του μέτρου. Τα αρχικά δεδομένα που υπέβαλαν οι ενδιαφερόμενοι παράγοντες και όλα τα νέα δεδομένα θα πρέπει να συλλεχθούν, να αναλυθούν και να αποτελέσουν τη βάση στην οποία η Επιτροπή θα στηρίξει την αξιολόγηση του αντίκτυπου της παρούσας κατάστασης σε σχέση με την επέκταση του πεδίου εφαρμογής του εν λόγω κανονισμού στα τρόφιμα. Για την υποστήριξη αυτής της μελέτης θα πρέπει να διατεθούν κατάλληλα χρηματοδοτικά μέσα.
            
         
               (29)
            
            
               Η παρούσα απόφαση χρηματοδότησης μπορεί επίσης να καλύπτει την καταβολή τόκων υπερημερίας βάσει του άρθρου 92 του δημοσιονομικού κανονισμού και του άρθρου 111 των κανόνων εφαρμογής.
            
         
               (30)
            
            
               Για την εφαρμογή της παρούσας απόφασης είναι σκόπιμο να δοθεί ο ορισμός του όρου «ουσιώδης μεταβολή» κατά την έννοια του άρθρου 94 παράγραφος 4 των κανόνων εφαρμογής.
            
         
               (31)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΑΠΟΦΑΣΙΖΕΙ:
   
      ΤΙΤΛΟΣ I
   
   
      Πρόγραμμα εργασίας για την εφαρμογή της απόφασης 2009/470/ΕΚ του Συμβουλίου
   
   Άρθρο 1
   Το ετήσιο πρόγραμμα εργασίας για την εφαρμογή των άρθρων 16, 19, 20, 21, 23 και 27 της απόφασης 2009/470/ΕΚ, όπως καθορίζεται στο παράρτημα Ι, εγκρίνεται.
   Άρθρο 2
   Η μέγιστη συνεισφορά που εγκρίνεται με τον παρόντα τίτλο για την εφαρμογή του προγράμματος καθορίζεται σε 6 764 700 EUR, που θα διατεθούν από τη γραμμή 17 04 02 01 του γενικού προϋπολογισμού της Ευρωπαϊκής Ένωσης για το 2013.
   Άρθρο 3
   Η εφαρμογή του προϋπολογισμού όσον αφορά τις εργασίες που σχετίζονται με τα σημεία. I.2.1 και I.2.2 στο παράρτημα I δύναται να ανατεθεί στον Παγκόσμιο Οργανισμό για την Υγεία των Ζώων (OIE) και στον Οργανισμό Τροφίμων και Γεωργίας των Ηνωμένων Εθνών (FAO), που εφαρμόζουν πρότυπα τα οποία εξασφαλίζουν εγγυήσεις ισοδύναμες με εκείνες των διεθνώς αποδεκτών προτύπων στη λογιστική, τον λογιστικό έλεγχο, τον εσωτερικό έλεγχο και τις διαδικασίες ανάθεσης συμβάσεων.
   
      ΤΙΤΛΟΣ II
   
   
      Πρόγραμμα εργασίας για την εφαρμογή της φυτοϋγειονομικής νομοθεσίας
   
   Άρθρο 4
   Το ετήσιο πρόγραμμα εργασίας για την εφαρμογή του κανονισμού (ΕΚ) αριθ. 1107/2009 που καθορίζεται στο παράρτημα II, εγκρίνεται.
   Άρθρο 5
   Η μέγιστη συνεισφορά που εγκρίνεται με τον παρόντα τίτλο για την εφαρμογή του προγράμματος καθορίζεται σε 100 000 EUR, που θα διατεθούν από τη γραμμή 17 04 04 01 του γενικού προϋπολογισμού της Ευρωπαϊκής Ένωσης για το 2013.
   
      ΤΙΤΛΟΣ III
   
   
      Πρόγραμμα εργασίας για την εφαρμογή του κανονισμού (ΕΚ) αριθ. 882/2004
   
   Άρθρο 6
   Το ετήσιο πρόγραμμα εργασίας για την εφαρμογή του άρθρου 66 παράγραφος 1 στοιχείο γ) του κανονισμού (ΕΚ) αριθ. 882/2004, όπως καθορίζεται στο παράρτημα III, εγκρίνεται.
   Άρθρο 7
   Η μέγιστη συνεισφορά που εγκρίνεται με τον παρόντα τίτλο για την εφαρμογή του προγράμματος καθορίζεται σε 888 582 EUR, που θα διατεθούν από τη γραμμή 17 04 07 01 του γενικού προϋπολογισμού της Ευρωπαϊκής Ένωσης για το 2013.
   
      ΤΙΤΛΟΣ IV
   
   
      Γενικές διατάξεις
   
   Άρθρο 8
   Τα προγράμματα εργασίας που αναφέρονται στους τίτλους Ι, ΙΙ και ΙΙΙ συνιστούν αποφάσεις χρηματοδότησης κατά την έννοια του άρθρου 84 του δημοσιονομικού κανονισμού.
   Άρθρο 9
   1.   Ο διατάκτης μπορεί να εγκρίνει τυχόν αλλαγές σε κάθε τίτλο που δεν θεωρούνται ουσιώδεις κατά την έννοια του άρθρου 94 παράγραφος 4 των κανόνων εφαρμογής, σύμφωνα με τις αρχές της χρηστής δημοσιονομικής διαχείρισης και της αναλογικότητας.
   2.   Οι σωρευμένες μεταβολές των πιστώσεων για τις δράσεις στο πλαίσιο κάθε προγράμματος εργασίας που δεν υπερβαίνουν το 10% της μέγιστης συνεισφοράς που προβλέπεται στα άρθρα 2, 5 και 7 της παρούσας απόφασης δεν θεωρούνται ουσιώδεις κατά την έννοια του άρθρου 94 παράγραφος 4 των κανόνων εφαρμογής, υπό την προϋπόθεση ότι δεν επηρεάζουν σημαντικά τη φύση και το στόχο των προγραμμάτων εργασίας.
   Άρθρο 10
   Οι πιστώσεις που αναφέρονται στα άρθρα 2, 5 και 7 μπορεί επίσης να καλύπτουν τόκους υπερημερίας.
   Άρθρο 11
   Η παρούσα απόφαση απευθύνεται στους κύριους διατάκτες.
   
      Βρυξέλλες, 14 Ιουνίου 2013.
      
         
            Για την Επιτροπή
         
         Tonio BORG
         
            Μέλος της Επιτροπής
         
      
   
   
      (1)  ΕΕ L 298 της 26.10.2012, σ. 1.
   
      (2)  ΕΕ L 155 της 18.6.2009, σ. 30.
   
      (3)  ΕΕ L 309 της 24.11.2009, σ. 1.
   
      (4)  ΕΕ L 165 της 30.4.2004, σ. 1, όπως διορθώθηκε στην ΕΕ L 191 της 28.5.2004, σ. 1.
   
      (5)  ΕΕ L 362 της 31.12.2012, σ. 1.
   
      (6)  ΕΕ L 248 της 16.9.2002, σ. 1.
   
      (7)  ΕΕ L 164 της 26.6.2009, σ. 64.
   
      (8)  ΕΕ C 83 της 30.3.2010, σ. 47.
   
      (9)  COM(2012) 6 τελικό.
   
      (10)  ΕΕ L 354 της 31.12.2008, σ. 16.
   
      (11)  ΕΕ L 354 της 31.12.2008, σ. 34.
   
      (12)  ΕΕ L 166 της 25.6.2011, σ. 9.
   
      ΠΑΡΑΡΤΗΜΑ I
      
         Απόφαση 2009/470/ΕΚ του Συμβουλίου, της 25ης Μαΐου 2009, σχετικά με ορισμένες δαπάνες στον κτηνιατρικό τομέα, και ιδίως άρθρα 16, 19, 20, 21, 23 και 27 — Πρόγραμμα εργασίας για το 2013
      
      I.1.   ΕΙΣΑΓΩΓΗ
      
      Το πρόγραμμα αυτό περιλαμβάνει 7 κύρια θέματα για το 2013. Βάσει των στόχων που αναφέρονται στην απόφαση 2009/470/ΕΚ, της 25ης Μαΐου 2009, η κατανομή του προϋπολογισμού και οι κύριες ενέργειες έχουν ως εξής:
      
                  α)
               
               
                  για δαπάνες που πραγματοποιήθηκαν κατά την από κοινού διαχείριση (σημείο I.2):
                  
                              i)
                           
                           
                              μέχρι ένα μέγιστο ποσό ύψους 540 000 EUR στον Παγκόσμιο Οργανισμό για την Υγεία των Ζώων (OIE) (σημείο I.2.1) για τη διοργάνωση:
                              
                                          —
                                       
                                       
                                          παγκόσμιας διάσκεψης για τη βιοασφάλεια,
                                       
                                    
                                          —
                                       
                                       
                                          περιφερειακών σεμιναρίων για την άγρια πανίδα, την κοινοποίηση των ασθενειών των ζώων και την ασφάλεια των τροφίμων ζωικής προέλευσης στο στάδιο της παραγωγής και
                                       
                                    
                                          —
                                       
                                       
                                          περιφερειακών συνεδριάσεων / διασκέψεων σχετικά με την καλή διαβίωση των ζώων, τον χάρτη πορείας για την προοδευτική καταπολέμηση του αφθώδους πυρετού και τη μόνιμη κοινή επιτροπή του μεσογειακού δικτύου για την υγεία των ζώων και την υγεία των υδρόβιων ζώων·
                                       
                                    
                        
                              ii)
                           
                           
                              μέχρι ένα μέγιστο ποσό ύψους 4 000 000 EUR στον FAO (σημείο Ι.2.2.) για την παροχή βοήθειας στην εκστρατεία καταπολέμησης του αφθώδους πυρετού εκτός της Ένωσης·
                           
                        
            
                  β)
               
               
                  για δημόσιες συμβάσεις (με εφαρμογή άμεσης κεντρικής διαχείρισης) (σημείο I.3):
                  
                              i)
                           
                           
                              Πρόσκληση υποβολής προσφορών σχετικά με μια συνεισφορά με την οποία θα καταστεί δυνατή η πρόσβαση των διοικητικών υπαλλήλων στα κράτη μέλη σε βάση δεδομένων της κτηνιατρικής νομοθεσίας: 150 000 EUR (σημείο I.3.1)·
                           
                        
                              ii)
                           
                           
                              Συνεισφορά ώστε να επιτευχθεί οριζόντια επικοινωνία μεταξύ δραστηριοτήτων που αφορούν την υγεία των ζώων: 112 700 EUR (σημείο I.3.2)·
                           
                        
                              iii)
                           
                           
                              Εκδηλώσεις για την υποστήριξη της τρέχουσας πολιτικής σχετικά με την καλή διαβίωση των ζώων και τη συντήρηση των υφιστάμενων μέσων επικοινωνίας: 782 000 EUR (σημείο Ι.3.3.)·
                           
                        
                              iv)
                           
                           
                              Δημοσιεύσεις και διάδοση των πληροφοριών με σκοπό την προώθηση θεμάτων που άπτονται της υγείας των ζώων και των αρχών της στρατηγικής σχετικά με την υγεία των ζώων και την καλή διαβίωση των ζώων: 1 030 000 EUR (σημείο I.3.4.)·
                           
                        
                              v)
                           
                           
                              Εξωτερική προαξιολόγηση των προγραμμάτων εκρίζωσης / επιτήρησης για το 2013: 150 000 EUR (σημείο I.3.5).
                           
                        
            I.2.   ΔΡΑΣΗ ΣΤΟ ΠΛΑΙΣΙΟ ΕΠΙΜΕΡΙΣΜΕΝΗΣ ΔΙΑΧΕΙΡΙΣΗΣ
      
      I.2.1.   ΠΑΓΚΟΣΜΙΟΣ ΟΡΓΑΝΙΣΜΟΣ ΓΙΑ ΤΗΝ ΥΓΕΙΑ ΤΩΝ ΖΩΩΝ (OIE).
      Παγκόσμια διάσκεψη για την βιοασφάλεια, περιφερειακά σεμινάρια για τα κομβικά σημεία ΟΙΕ της Ευρώπης για την άγρια πανίδα, για την κοινοποίηση των ασθενειών των ζώων και για την ασφάλεια των τροφίμων ζωικής προέλευσης στο στάδιο της παραγωγής· περιφερειακές συνεδριάσεις της διευθύνουσας ομάδας της πλατφόρμας καλής διαβίωσης των ζώων για την Ευρώπη· περιφερειακή διάσκεψη σχετικά με την εφαρμογή του σχεδίου για την προοδευτική καταπολέμηση του αφθώδους πυρετού στην Κεντρική Ασία· περιφερειακές συναντήσεις της κοινής μόνιμης επιτροπής του μεσογειακού δικτύου για την υγεία των ζώων (δίκτυο REMESA)· προσαρμογή του εργαλείου κατηγοριοποίησης και κατάταξης κατά προτεραιότητα των νόσων στο πλαίσιο της μελέτης του ΟΙΕ και κατάρτιση καταλόγων και κατηγοριοποίηση κατά προτεραιότητα των νόσων των ζώων, συμπεριλαμβανομένων εκείνων που μεταδίδονται στον άνθρωπο, έτσι ώστε να μπορεί το εργαλείο να χρησιμοποιηθεί επίσης για τις ασθένειες των υδρόβιων ζώων.
      ΝΟΜΙΚΗ ΒΑΣΗ
      Άρθρο 23 της απόφασης 2009/470/ΕΚ
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      17 04 02 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΦΩΝΙΩΝ
      Μία συμφωνία συνεισφοράς για την περίοδο 2013-2014
      ΕΚΤΕΛΕΣΤΙΚΟΣ ΦΟΡΕΑΣ
      Ο Παγκόσμιος Οργανισμός για την Υγεία των Ζώων (OIE) είναι ο διακρατικός οργανισμός που είναι αρμόδιος για τη βελτίωση της υγείας των ζώων σε παγκόσμιο επίπεδο. Ο ΟΙΕ εκδίδει επίσης πρότυπα υγείας των ζώων για το διεθνές εμπόριο ζώντων ζώων και των προϊόντων τους, τα οποία αναγνωρίζονται από τον Παγκόσμιο Οργανισμό Εμπορίου ως διεθνείς υγειονομικοί κανόνες αναφοράς.
      Με σκοπό:
      
                  —
               
               
                  τη βελτίωση της υγείας των ζώων σε παγκόσμιο επίπεδο και, κατά συνέπεια, τη μείωση του κινδύνου εκδήλωσης νόσων των ζώων στην ΕΕ,
               
            
                  —
               
               
                  την προαγωγή της πολιτικής, καθώς και των προτύπων της Ένωσης, σχετικά με την υγεία και την καλή διαβίωση των ζώων, και
               
            
                  —
               
               
                  τη διευκόλυνση, κατ’ αυτόν τον τρόπο, των εξαγωγών της ΕΕ,
               
            είναι σημαντικό να γίνει δεκτή από όλες τις χώρες που είναι μέλη του OIE η προσέγγιση της ΕΕ όσον αφορά την υγεία και την καλή διαβίωση των ζώων και να υποστηρίζει η ΕΕ ενεργά τις διασκέψεις και τα σεμινάρια κατάρτισης που διοργανώνονται από τον OIE.
      Η Επιτροπή και ο OIE υπέγραψαν στις 7 Ιουνίου 2010 μακροπρόθεσμη συμφωνία πλαίσιο που περιλαμβάνει τις διοικητικές και οικονομικές ρυθμίσεις της συνεργασίας τους (επισυνάπτεται στο παρόν), μέσω της οποίας η «Συμφωνία συνεισφοράς της Ευρωπαϊκής Ένωσης με έναν διεθνή οργανισμό» (η «τυποποιημένη συμφωνία συνεισφοράς» ή «ΤΣΣ») εφαρμόζεται στα παγκόσμια, περιφερειακά ή εθνικά προγράμματα και ενέργειες που διαχειρίζεται ο OIE και χρηματοδοτούνται ή συγχρηματοδοτούνται από την Ευρωπαϊκή Ένωση.
      Προηγουμένως πραγματοποιήθηκε λεπτομερής και πλήρης αξιολόγηση του OIE, μέσω μιας «αξιολόγησης τεσσάρων πυλώνων», η οποία διαπίστωσε ότι ο OIE εφαρμόζει στη λογιστική του, τον λογιστικό του έλεγχο, τον εσωτερικό του έλεγχο και τις διαδικασίες του σύναψης συμβάσεων, πρότυπα που προσφέρουν εγγυήσεις ισοδύναμες προς τα διεθνώς αποδεκτά πρότυπα.
      ΣΤΟΧΟΙ ΠΟΥ ΠΡΕΠΕΙ ΝΑ ΕΠΙΤΕΥΧΘΟΥΝ ΚΑΙ ΑΝΑΜΕΝΟΜΕΝΑ ΑΠΟΤΕΛΕΣΜΑΤΑ
      Να γίνει δεκτή η προσέγγιση της ΕΕ όσον αφορά την υγεία και την καλή διαβίωση των ζώων, καθώς και την κτηνιατρική δημόσια υγεία, από όλα τα μέλη του OIE μέσω της προαγωγής της πολιτικής και των προτύπων της Ένωσης με την ευκαιρία διασκέψεων και σεμιναρίων κατάρτισης που διοργανώνονται από τον OIE. Ενδεχομένως να βελτιωθεί το καθεστώς που διέπει την υγεία και την καλή διαβίωση των ζώων, καθώς και την κτηνιατρική δημόσια υγεία, σε παγκόσμιο επίπεδο, να μειωθούν οι κίνδυνοι στην ΕΕ και να διευκολυνθούν οι εξαγωγές της ΕΕ.
      Να ολοκληρωθεί η μελέτη για την κατάρτιση καταλόγων και την κατηγοριοποίηση κατά προτεραιότητα των νόσων των ζώων, συμπεριλαμβανομένων εκείνων που μεταδίδονται στον άνθρωπο, και να προσαρμοστεί το εργαλείο κατηγοριοποίησης και κατάταξης κατά προτεραιότητα των νόσων στο πλαίσιο αυτό, έτσι ώστε να μπορεί το εργαλείο να χρησιμοποιηθεί επίσης για τις ασθένειες των υδρόβιων ζώων. Αυτή η ολοκλήρωση είναι απαραίτητη για την κατάρτιση καταλόγων των νόσων των ζώων σύμφωνα με τη νέα νομοθεσία της ΕΕ για την υγεία των ζώων. Αυτό θα οδηγήσει σε καλύτερη ιεράρχηση των προτεραιοτήτων των δράσεων της ΕΕ και σε καλύτερη χρήση των πόρων.
      ΠΕΡΙΓΡΑΦΗ ΚΑΙ ΣΤΟΧΟΙ ΤΟΥ ΜΕΤΡΟΥ ΕΦΑΡΜΟΓΗΣ
      Κατωτέρω παρατίθεται επισκόπηση των διαφόρων δράσεων που πρόκειται να χρηματοδοτηθούν βάσει αυτού του σημείου.
      ΕΦΑΡΜΟΓΗ
      Από κοινού διαχείριση
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗ ΣΥΝΑΨΗ ΤΗΣ ΣΥΜΦΩΝΙΑΣ ΣΥΝΕΙΣΦΟΡΑΣ
      3ο τρίμηνο του 2013
      ΑΝΩΤΑΤΟ ΠΟΣΟ ΚΑΙ ΠΟΣΟΣΤΟ ΤΗΣ ΣΥΝΕΙΣΦΟΡΑΣ
      540 000 ευρώ
      Συνοπτική παρουσίαση των δραστηριοτήτων που πρόκειται να διοργανωθούν από τον ΟΙΕ κατά την περίοδο 2013-2014:
      
                  —
               
               
                  μία παγκόσμια διάσκεψη για την βιοασφάλεια (100 000 EUR),
               
            
                  —
               
               
                  έξι περιφερειακές διασκέψεις / σεμινάρια (360 000 EUR) και
               
            
                  —
               
               
                  μία μελέτη για την κατηγοριοποίηση των νόσων (80 000 EUR).
               
            I.2.2.   ΧΡΗΜΑΤΟΔΟΤΙΚΗ ΣΥΝΕΙΣΦΟΡΑ ΥΠΕΡ ΤΟΥ ΚΑΤΑΠΙΣΤΕΥΜΑΤΙΚΟΥ ΤΑΜΕΙΟΥ ΤΗΣ ΕΕ 911100MTF/INT/003/EEC ΓΙΑ ΤΗΝ ΚΑΤΑΠΟΛΕΜΗΣΗ ΤΟΥ ΑΦΘΩΔΟΥΣ ΠΥΡΕΤΟΥ (EuFMD) ΤΟ ΟΠΟΙΟ ΔΡΑΣΤΗΡΙΟΠΟΙΕΙΤΑΙ ΥΠΟ ΤΗΝ ΑΙΓΙΔΑ ΤΟΥ ΟΡΓΑΝΙΣΜΟΥ ΤΡΟΦΙΜΩΝ ΚΑΙ ΓΕΩΡΓΙΑΣ (FAO)
      Ο στόχος είναι να ενισχυθεί η εκστρατεία καταπολέμησης του αφθώδους πυρετού εκτός της Ένωσης. Για το σκοπό αυτό έχει καταρτιστεί στο πλαίσιο του ταμείου EUFMD στρατηγικό σχέδιο για την περίοδο 2013-2017 το οποίο περιλαμβάνει τέσσερις πυλώνες.
      Ο πρώτος πυλώνας στοχεύει στην βελτίωση της ετοιμότητας για τη διαχείριση κρίσεων αφθώδους πυρετού στα κράτη μέλη, συμπεριλαμβανομένης της ανάπτυξης ενός δικτύου ευρωπαίων εμπειρογνωμόνων στη διαχείριση κρίσεων αφθώδους πυρετού. Για την υλοποίηση αυτού του στόχου απαιτείται η διοργάνωση κατάρτισης σε πραγματικό χρόνο, η ενίσχυση του σχεδιασμού μέτρων έκτακτης ανάγκης, η ανάπτυξη εργαλείων υποστήριξης της λήψης αποφάσεων από τους διαχειριστές των προγραμμάτων καταπολέμησης της νόσου και η εκπόνηση προγράμματος για τη δημιουργία ενός συστήματος έγκαιρης προειδοποίησης και διαχείρισης της νόσου στην περιοχή των Βαλκανίων.
      Ο δεύτερος πυλώνας στοχεύει στη μείωση των κινδύνων για τα κράτη μέλη από την κατάσταση του αφθώδους πυρετού στο πλαίσιο της ευρωπαϊκής πολιτικής γειτονίας με την προοδευτική καταπολέμηση του αφθώδους πυρετού σε γειτονικές περιοχές, κυρίως στις περιοχές που συνορεύουν με την Τουρκία και το Ισραήλ αλλά και στις χώρες της Βόρειας Αφρικής.
      Ο τρίτος πυλώνας στοχεύει στην προαγωγή της συνολικής στρατηγικής για την προοδευτική καταπολέμηση του αφθώδους πυρετού μέσω υποστήριξης με την παροχή εμπειρογνωμοσύνης στις δραστηριότητες του FAO και του OIE που έχουν συμφωνηθεί.
      Ο τέταρτος πυλώνας περιλαμβάνει μηχανισμό για την αντιμετώπιση καταστάσεων έκτακτης ανάγκης σε περίπτωση κρίσης αφθώδους πυρετού σε χώρες που γειτονεύουν με την Ευρώπη, ο οποίος θα μπορούσε να προβλέπει την προμήθεια εμβολίων έκτακτης ανάγκης σε περιοχές που συνιστούν κίνδυνο για τα κράτη μέλη.
      ΝΟΜΙΚΗ ΒΑΣΗ
      Άρθρο 16 της απόφασης 2009/470/ΕΚ
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      17 04 02 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΤΗΣ ΣΥΝΕΙΣΦΟΡΑΣ
      Μία συμφωνία συνεισφοράς για την περίοδο 2013-2015, η οποία θα εφαρμοστεί κατά τον ακόλουθο τρόπο:
      
                  1)
               
               
                  Το υπόλοιπο του καταπιστευματικού ταμείου 911100MTF/INT/003/EEC στις 31 Αυγούστου 2013.
               
            
                  2)
               
               
                  Η χρηματοδοτική συνεισφορά της Ένωσης στο καταπιστευματικό ταμείο καθορίζεται σε 4 000 000 EUR κατά μέγιστο όριο για περίοδο 24 μηνών η οποία ξεκινά την 1η Σεπτεμβρίου 2013.
               
            
                  3)
               
               
                  Η πρώτη δόση του ποσού που αναφέρεται στην παράγραφο 2 για το έτος 2013 αποτελείται από:
                  
                              α)
                           
                           
                              το υπόλοιπο που αναφέρεται στην παράγραφο 1,
                           
                        
                              β)
                           
                           
                              ενωσιακή συνεισφορά του ποσού που απαιτείται, ώστε το σύνολο να είναι το ισοδύναμο των 2 000 000 EUR σε δολάρια ΗΠΑ.
                           
                        
            
                  4)
               
               
                  Οι δαπάνες που θα βαρύνουν το καταπιστευματικό ταμείο από την 1η Σεπτεμβρίου 2013 έως τις 31 Αυγούστου 2015 θα πληρώνονται με ετήσιες συνεισφορές της Ένωσης καταβλητέες το 2014 και το 2015 αντίστοιχα. Ωστόσο, η καταβολή αυτών των συνεισφορών εξαρτάται από την ύπαρξη διαθέσιμων κονδυλίων στον προϋπολογισμό της Ένωσης.
               
            
                  5)
               
               
                  Οι ετήσιες συνεισφορές της Ένωσης που προβλέπονται στην παράγραφο 4 βασίζονται στη δημοσιονομική έκθεση που υποβάλλεται από την Ευρωπαϊκή Επιτροπή για την καταπολέμηση του αφθώδους πυρετού (EuFMD), είτε κατά την ετήσια σύνοδο της εκτελεστικής επιτροπής είτε κατά την ανά διετία γενική σύνοδο της EuFMD, συνοδευόμενη από αναλυτική τεκμηρίωση σύμφωνα με τους κανόνες του FAO και της χρηματοδοτικής και διοικητικής συμφωνίας πλαισίου για ενωσιακή χρηματοδότηση των δραστηριοτήτων του FAO.
               
            
                  6)
               
               
                  Μεταξύ της Επιτροπής και του Οργανισμού Τροφίμων και Γεωργίας συνάπτεται εκτελεστική συμφωνία σχετικά με τη χρησιμοποίηση και τη λειτουργία του καταπιστευματικού ταμείου, για περίοδο 24 μηνών η οποία αρχίζει από την 1η Σεπτεμβρίου 2013.
               
            
                  7)
               
               
                  Το καταπιστευματικό ταμείο τίθεται σε λειτουργία από κοινού από την Ευρωπαϊκή Επιτροπή και την EuFMD, σύμφωνα με την εκτελεστική συμφωνία που αναφέρεται στην παράγραφο 6.
               
            ΜΕΓΙΣΤΟ ΠΟΣΟ ΤΟΥ ΠΟΣΟΣΤΟΥ ΤΗΣ ΕΙΣΦΟΡΑΣ
      4 000 000 ευρώ.
      I.3.   ΔΗΜΟΣΙΕΣ ΣΥΜΒΑΣΕΙΣ
      
      Το συνολικό ύψος των πιστώσεων που έχουν διατεθεί από τον προϋπολογισμό για τις δημόσιες συμβάσεις του 2013 ανέρχεται σε 2 224 700 EUR.
      I.3.1.   ΔΙΑΘΕΣΙΜΟΤΗΤΑ ΚΤΗΝΙΑΤΡΙΚΗΣ ΝΟΜΟΘΕΣΙΑΣ ΣΕ ΜΙΑ ΔΙΑΔΡΑΣΤΙΚΗ ΒΑΣΗ ΔΕΔΟΜΕΝΩΝ ΣΤΙΣ ΔΙΟΙΚΗΤΙΚΕΣ ΥΠΗΡΕΣΙΕΣ ΤΩΝ ΚΡΑΤΩΝ ΜΕΛΩΝ
      ΝΟΜΙΚΗ ΒΑΣΗ
      Άρθρο 20 της απόφασης 2009/470/ΕΚ
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      17 04 02 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Μία σύμβαση παροχής υπηρεσιών.
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΑΝ ΕΙΝΑΙ ΔΥΝΑΤΟΝ)
      Η κτηνιατρική νομοθεσία περιέχει πολλά στοιχεία στις περιπτώσεις που είναι χρήσιμο για τους διοικητικούς υπαλλήλους των κρατών μελών να διαθέτουν πρόσβαση σ’ αυτήν με διαδραστικό τρόπο. Μια τέτοια βάση δεδομένων θα πρέπει να επικαιροποιείται μέσα σε διάστημα 24 ωρών από τη δημοσίευση νέας νομοθεσίας και να περιέχει τις ενοποιημένες εκδόσεις της σχετικής νομοθεσίας. Θα πρέπει επίσης να περιέχει εύχρηστες επισκοπήσεις των σχετικών δεδομένων που είναι σημαντικές για το καθημερινό έργο των κτηνιατρικών αρχών των κρατών μελών.
      Η προβλεπόμενη συνεισφορά θα καταστήσει δυνατή τη διάθεση πρόσβασης στην κτηνιατρική νομοθεσία και τα σχετικά δεδομένα για τους διοικητικούς υπαλλήλους στα κράτη μέλη με διαδραστικό και ευκόλως προσβάσιμο τρόπο, για τα έτη 2014 και 2015.
      ΕΦΑΡΜΟΓΗ
      Άμεση και επικεντρωμένη
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      Τρίτο τρίμηνο του 2013.
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      150 000 EUR
      I.3.2.   ΟΡΙΖΟΝΤΙΑ ΣΥΝΕΙΣΦΟΡΑ ΣΕ ΔΡΑΣΤΗΡΙΟΤΗΤΕΣ ΕΠΙΚΟΙΝΩΝΙΑΣ ΠΟΥ ΕΧΟΥΝ ΣΧΕΣΗ ΜΕ ΤΗΝ ΥΓΕΙΑ ΤΩΝ ΖΩΩΝ
      ΝΟΜΙΚΗ ΒΑΣΗ
      Άρθρο 20 της απόφασης 2009/470/ΕΚ
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      17 04 02 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Περίπου 10 ειδικές συμβάσεις βάσει διαφόρων συμβάσεων πλαισίων
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΑΝ ΕΙΝΑΙ ΔΥΝΑΤΟΝ)
      Οριζόντια συνεισφορά σε δραστηριότητες επικοινωνίας που έχουν σχέση με την υγεία των ζώων.
      ΕΦΑΡΜΟΓΗ
      Άμεση και επικεντρωμένη
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      Καθ’ όλη τη διάρκεια του 2013
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      112 700 EUR
      I.3.3.   ΕΚΔΗΛΩΣΕΙΣ ΓΙΑ ΤΗΝ ΥΠΟΣΤΗΡΙΞΗ ΤΗΣ ΤΡΕΧΟΥΣΑΣ ΠΟΛΙΤΙΚΗΣ ΣΧΕΤΙΚΑ ΜΕ ΤΗΝ ΚΑΛΗ ΔΙΑΒΙΩΣΗ ΤΩΝ ΖΩΩΝ ΚΑΙ ΤΗ ΣΥΝΤΗΡΗΣΗ ΤΩΝ ΥΦΙΣΤΑΜΕΝΩΝ ΜΕΣΩΝ ΕΠΙΚΟΙΝΩΝΙΑΣ
      ΝΟΜΙΚΗ ΒΑΣΗ
      Άρθρα 20 και 23 της απόφασης 2009/470/ΕΚ
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      17 04 02 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      6 ειδικές συμβάσεις βάσει διαφόρων συμβάσεων πλαισίων.
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΑΝ ΕΙΝΑΙ ΔΥΝΑΤΟΝ)
      
                  α)
               
               
                  Παραγωγή έντυπων δημοσιεύσεων για την καλή διαβίωση των ζώων (30 000 EUR)
               
            
                  β)
               
               
                  Δραστηριότητες για την υποστήριξη της εκπαίδευσης των παιδιών σχετικά με την καλή διαβίωση των ζώων (162 000 EUR)
               
            
                  γ)
               
               
                  Οργάνωση 2 περιφερειακών εργαστηρίων για κτηνιάτρους (120 000 EUR)
               
            
                  δ)
               
               
                  Μελέτη για την εκπόνηση έκθεσης σχετικά με τον αντίκτυπο των δραστηριοτήτων για την καλή διαβίωση των ζώων στην ανταγωνιστικότητα των ευρωπαίων κτηνοτρόφων σ’ έναν κόσμο παγκοσμιοποίησης (100 000 EUR).
               
            
                  ε)
               
               
                  Μελέτη σχετικά με την καλή διαβίωση σκύλων και γατών (συμπεριλαμβανομένου ενός εργαστηρίου για το εμπόριο) (200 000 EUR)
               
            
                  στ)
               
               
                  Διοργάνωση κατάρτισης για τη συλλογή στοιχείων όσον αφορά τα κοτόπουλα κρεατοπαραγωγής (170 000 EUR).
               
            ΕΦΑΡΜΟΓΗ
      Άμεση και επικεντρωμένη
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      Από το δεύτερο έως το τρίτο τρίμηνο του 2013.
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      782 000 EUR
      I.3.4.   ΔΗΜΟΣΙΕΥΣΕΙΣ ΚΑΙ ΔΙΑΔΟΣΗ ΤΩΝ ΠΛΗΡΟΦΟΡΙΩΝ ΜΕ ΣΚΟΠΟ ΤΗΝ ΠΡΟΩΘΗΣΗ ΘΕΜΑΤΩΝ ΠΟΥ ΑΠΤΟΝΤΑΙ ΤΗΣ ΥΓΕΙΑΣ ΤΩΝ ΖΩΩΝ ΚΑΙ ΤΩΝ ΑΡΧΩΝ ΤΗΣ ΣΤΡΑΤΗΓΙΚΗΣ ΓΙΑ ΤΗΝ ΥΓΕΙΑ ΤΩΝ ΖΩΩΝ
      ΝΟΜΙΚΗ ΒΑΣΗ
      Άρθρο 20 της απόφασης 2009/470/ΕΚ
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      17 04 02 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Σύναψη τουλάχιστον 10 ειδικών συμβάσεων παροχής υπηρεσιών βάσει σύμβασης πλαισίου.
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΑΝ ΕΙΝΑΙ ΔΥΝΑΤΟΝ)
      
                  α)
               
               
                  κτηνιατρική διάσκεψη το 2013 στις Βρυξέλλες σχετικά με τη νέα νομοθεσία για την υγεία των ζώων προκειμένου να προαχθεί ένα σύγχρονο, ευέλικτο και απλουστευμένο νομοθετικό πλαίσιο (100 000 EUR)·
               
            
                  β)
               
               
                  σεμινάριο σπουδαστών κτηνιατρικής με σκοπό την ενίσχυση του μηνύματος «από το αγρόκτημα στο τραπέζι» (75 000 EUR)·
               
            
                  γ)
               
               
                  συμμετοχή σε διεθνείς εκδηλώσεις για την προαγωγή της ολοκληρωμένης προσέγγισης για την ασφάλεια των τροφίμων «από το αγρόκτημα στο τραπέζι» με την ευκαιρία 2 μεγάλων εμποροπανηγύρεων (300 000 EUR) και τριών μικρότερων (300 000 EUR). Η συμμετοχή σ’ αυτές τις εκδηλώσεις θα επιτρέψει σε 2 εκατομμύρια πολιτών περίπου να γνωρίσουν την προστιθέμενη αξία και τα οφέλη που προκύπτουν από την πολιτική μας για την καθημερινή τους ζωή·
               
            
                  δ)
               
               
                  στήριξη σε διάφορες επικοινωνιακές δραστηριότητες που συνδέονται με το σύστημα ελέγχου συναλλαγών και πραγματογνωμοσύνης (σύστημα TRACES), συμπεριλαμβανομένου δικτυακού τόπου, ετήσιας έκθεσης, φυλλαδίου οδηγιών και μέσων ενημέρωσης (55 000 EUR)·
               
            
                  ε)
               
               
                  δημοσιεύσεις και ενημερωτικό υλικό για την υγεία των ζώων (200 000 EUR). Τα ανωτέρω θα συμβάλουν στην ενίσχυση των μηνυμάτων μας σχετικά με τα οφέλη από την υγεία των ζώων για τους πολίτες (καθώς το θέμα αυτό συνδέεται με την ασφάλεια των τροφίμων, την υγεία του ανθρώπου και την οικονομία) και στην υποστήριξη των ενεργειών για την προώθηση των εν λόγω μηνυμάτων σε τοπικό επίπεδο.
               
            ΕΦΑΡΜΟΓΗ
      Άμεση και επικεντρωμένη
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      Καθ’ όλη τη διάρκεια του 2013
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      1 030 000 EUR
      I.3.5.   ΕΞΩΤΕΡΙΚΗ ΠΡΟΑΞΙΟΛΟΓΗΣΗ ΤΩΝ ΠΡΟΓΡΑΜΜΑΤΩΝ ΕΚΡΙΖΩΣΗΣ / ΕΠΙΤΗΡΗΣΗΣ ΓΙΑ ΤΟ 2014
      ΝΟΜΙΚΗ ΒΑΣΗ
      Άρθρο 27 της απόφασης 2009/470/ΕΚ
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      17 04 02 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Σύναψη τουλάχιστον 30 συμβάσεων εμπειρογνωμοσύνης με εξωτερικούς εμπειρογνώμονες που θα επιλεγούν κατόπιν πρόσκλησης εκδήλωσης ενδιαφέροντος (Π.Ε.Ε.).
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΑΝ ΕΙΝΑΙ ΔΥΝΑΤΟΝ)
      Σύμφωνα με το άρθρο 27 της απόφασης 2009/470/ΕΚ, η Επιτροπή θα αξιολογήσει τα προγράμματα που υποβάλλονται για το 2014. Μπορούν να υποβληθούν προγράμματα για 11 ασθένειες. Σκοπός είναι να πραγματοποιηθεί προαξιολόγηση των εν λόγω προγραμμάτων από 2 εξωτερικούς τεχνικούς βοηθούς ανά ασθένεια.
      ΕΦΑΡΜΟΓΗ
      Άμεση και επικεντρωμένη
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ
      Ιούνιος/Ιούλιος 2013
      ΕΝΔΕΙΚΤΙΚΟ ΠΟΣΟ ΤΗΣ ΔΡΑΣΗΣ
      150 000 EUR
   
   
      ΠΑΡΑΡΤΗΜΑ II
      
         Πρόγραμμα εργασίας για το 2013
      
      
         Νομοθεσία για τα φυτοφάρμακα
      
      II.1.   ΕΙΣΑΓΩΓΗ
      
      Το πρόγραμμα αυτό περιλαμβάνει ένα μέτρο εφαρμογής για το 2013.
      II.2.   ΔΗΜΟΣΙΕΣ ΣΥΜΒΑΣΕΙΣ
      
      ΜΕΛΕΤΗ ΣΧΕΤΙΚΑ ΜΕ ΤΑ ΠΑΡΑΝΟΜΑ ΚΑΙ ΠΑΡΑΠΟΙΗΜΕΝΑ ΦΥΤΟΦΑΡΜΑΚΑ ΠΟΥ ΠΕΡΙΛΑΜΒΑΝΕΙ ΕΠΙΣΚΟΠΗΣΗ ΑΞΙΟΛΟΓΗΣΗΣ ΤΩΝ ΔΡΑΣΤΗΡΙΟΤΗΤΩΝ ΕΛΕΓΧΟΥ ΑΠΟ ΤΙΣ ΑΡΧΕΣ ΤΩΝ ΚΡΑΤΩΝ ΜΕΛΩΝ ΚΑΙ ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΟ ΕΜΠΟΡΙΟ ΠΑΡΑΝΟΜΩΝ ΚΑΙ ΠΑΡΑΠΟΙΗΜΕΝΩΝ ΦΥΤΟΦΑΡΜΑΚΩΝ
      ΝΟΜΙΚΗ ΒΑΣΗ
      Άρθρο 76 παράγραφος 1 του κανονισμού (ΕΚ) αριθ. 1107/2009
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      17 04 04 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Μία σύμβαση
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΑΝ ΕΙΝΑΙ ΔΥΝΑΤΟΝ)
      
                  —
               
               
                  αξιολόγηση των υφιστάμενων μέτρων ελέγχου που εφαρμόζονται από τις αρχές των κρατών μελών για τα φυτοπροστατευτικά προϊόντα και τις δραστικές και άλλες ουσίες που περιέχονται στα φυτοπροστατευτικά προϊόντα.
               
            
                  —
               
               
                  συλλογή πληροφοριών σχετικά με το εμπόριο παραποιημένων και παράνομων φυτοφαρμάκων, καθώς και
               
            
                  —
               
               
                  αξιολόγηση της καταλληλότητας του κανονιστικού πλαισίου και των μέτρων και προτάσεις για βελτίωση/βέλτιστες πρακτικές.
               
            ΕΦΑΡΜΟΓΗ
      Άμεση και επικεντρωμένη
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      3ο τρίμηνο του 2013
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      100 000 ευρώ
   
   
      ΠΑΡΑΡΤΗΜΑ III
      
         Πρόγραμμα εργασίας για το 2013
      
      
         Κανονισμός (ΕΚ) αριθ. 882/2004
      
      III.1.   ΕΙΣΑΓΩΓΗ
      
      Το πρόγραμμα αυτό περιλαμβάνει τρία μέτρα εφαρμογής για το 2013. Με βάση το άρθρο 66 παράγραφος 1 στοιχείο γ) του κανονισμού (ΕΚ) αριθ. 882/2004 σχετικά με τη χρηματοδότηση εκ μέρους της Ένωσης μέτρων που απαιτούνται για την εξασφάλιση της εφαρμογής του εν λόγω κανονισμού, η κατανομή του προϋπολογισμού και οι κύριες δράσεις έχουν ως εξής:
      Για τις δημόσιες συμβάσεις:
      
                  —
               
               
                  Επαλήθευση της εγκυρότητας της μεθόδου ανίχνευσης EN 1785:2003 της CEN για τρόφιμα που έχουν υποβληθεί σε επεξεργασία με ιοντίζουσα ακτινοβολία: 60 000 ευρώ (σημείο III.2.1)·
               
            
                  —
               
               
                  οικονομική μελέτη, η οποία θα διεξαχθεί από τον ΟΟΣΑ, σχετικά με τη μικροβιακή αντοχή: 50 000 ευρώ (σημείο III.2.2)·
               
            
                  —
               
               
                  συμβολή σε οριζόντιες δραστηριότητες επικοινωνίας σχετικά με τον έλεγχο των τροφίμων και των ζωοτροφών, ιδίως με σκοπό την επικαιροποίηση των σχετικών τμημάτων των δικτυακών τόπων, καθώς και σχεδιασμός και παραγωγή οπτικοακουστικού και έντυπου υλικού: 203 582 ευρώ (σημείο III.2.3)·
               
            
                  —
               
               
                  ανακοίνωση σχετικά με τα καθήκοντα επιθεώρησης του ΓΤΚΘ: 150 000 ευρώ (σημείο III.2.4)·
               
            
                  —
               
               
                  αξιολόγηση αντίκτυπου όσον αφορά την ανάγκη θέσπισης διατάξεων της ΕΕ σχετικά με προαιρετικά συστήματα επισήμανσης προϊόντων χωρίς ΓΤΟ: 100 000 ευρώ (σημείο III.2.5)·
               
            
                  —
               
               
                  ανάπτυξη κοινής μεθοδολογίας για τη συλλογή πληροφοριών από τα κράτη μέλη σχετικά με την κατανάλωση και τη χρήση πρόσθετων υλών και αρτυμάτων τροφίμων στην Ευρωπαϊκή Ένωση: 150 000 ευρώ (σημείο III.2.6)·
               
            
                  —
               
               
                  εξωτερική προαξιολόγηση των προγραμμάτων που υπέβαλαν τα εργαστήρια αναφοράς της ΕΕ: 75 000 ευρώ (σημείο III.2.7)·
               
            
                  —
               
               
                  μελέτη για τη συγκέντρωση νέων και υφιστάμενων δεδομένων με σκοπό την αξιολόγηση του αντίκτυπου της εφαρμογής του κανονισμού (ΕΕ) αριθ. 619/2011 της Επιτροπής στην εσωτερική αγορά, καθώς και στην παραγωγή ζωοτροφών, στην κτηνοτροφία και στις συναφείς επιχειρήσεις: 100 000 ευρώ (σημείο III.2.8).
               
            III.2.   ΔΗΜΟΣΙΕΣ ΣΥΜΒΑΣΕΙΣ
      
      Το συνολικό ύψος των πιστώσεων που έχουν διατεθεί από τον προϋπολογισμό για τις δημόσιες συμβάσεις του 2013 ανέρχεται σε 694 000 ευρώ.
      III.2.1.   ΕΠΑΛΗΘΕΥΣΗ ΤΗΣ ΕΓΚΥΡΟΤΗΤΑΣ ΤΗΣ ΜΕΘΟΔΟΥ ΑΝΙΧΝΕΥΣΗΣ EN 1785:2003 ΤΗΣ CEN ΓΙΑ ΤΡΟΦΙΜΑ ΠΟΥ ΕΧΟΥΝ ΥΠΟΒΛΗΘΕΙ ΣΕ ΕΠΕΞΕΡΓΑΣΙΑ ΜΕ ΙΟΝΤΙΖΟΥΣΑ ΑΚΤΙΝΟΒΟΛΙΑ
      ΝΟΜΙΚΗ ΒΑΣΗ
      Άρθρο 66 παράγραφος 1 στοιχείο γ) του κανονισμού (ΕΚ) αριθ. 882/2004.
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      17 04 07 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Μία διοικητική ρύθμιση
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΑΝ ΕΙΝΑΙ ΔΥΝΑΤΟΝ)
      Δοκιμές, από το Κοινό Κέντρο Ερευνών (ΚΚΕρ), της αντοχής των διαθέσιμων μεθόδων για την ανίχνευση ιχνηθετών ακτινοβόλησης.
      ΕΦΑΡΜΟΓΗ
      Άμεση και επικεντρωμένη
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      Πρώτο εξάμηνο του 2013
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      60 000 ευρώ
      III.2.2.   ΟΙΚΟΝΟΜΙΚΗ ΜΕΛΕΤΗ ΓΙΑ ΤΗ ΜΙΚΡΟΒΙΑΚΗ ΑΝΤΟΧΗ, Η ΟΠΟΙΑ ΘΑ ΕΚΠΟΝΗΘΕΙ ΑΠΟ ΤΟΝ ΟΟΣΑ
      ΝΟΜΙΚΗ ΒΑΣΗ
      Άρθρο 66 παράγραφος 1 στοιχείο γ) του κανονισμού (ΕΚ) αριθ. 882/2004.
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      17 04 07 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Μία σύμβαση
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΑΝ ΕΙΝΑΙ ΔΥΝΑΤΟΝ)
      Η τρέχουσα πρωτοβουλία πολιτικής της Επιτροπής σχετικά με τη μικροβιακή αντοχή θα πρέπει να υποστηριχθεί από οικονομική ανάλυση η οποία θα καθιστά εμφανή την επίπτωση της μικροβιακής αντοχής.
      ΕΦΑΡΜΟΓΗ
      Άμεση και επικεντρωμένη
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      Δεύτερο εξάμηνο 2013
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      50 000 ευρώ
      III.2.3.   ΟΡΙΖΟΝΤΙΑ ΣΥΜΒΟΛΗ ΣΤΗΝ ΕΠΙΚΟΙΝΩΝΙΑ ΣΧΕΤΙΚΑ ΜΕ ΤΟΝ ΕΛΕΓΧΟ ΤΩΝ ΤΡΟΦΙΜΩΝ ΚΑΙ ΤΩΝ ΖΩΟΤΡΟΦΩΝ, ΙΔΙΩΣ ΓΙΑ ΤΗΝ ΕΠΙΚΑΙΡΟΠΟΙΗΣΗ ΤΩΝ ΣΧΕΤΙΚΩΝ ΤΜΗΜΑΤΩΝ ΤΩΝ ΔΙΚΤΥΑΚΩΝ ΤΟΠΩΝ, ΚΑΘΩΣ ΚΑΙ ΤΟ ΣΧΕΔΙΑΣΜΟ ΚΑΙ ΤΗΝ ΠΑΡΑΓΩΓΗ ΟΠΤΙΚΟΑΚΟΥΣΤΙΚΟΥ ΚΑΙ ΕΝΤΥΠΟΥ ΥΛΙΚΟΥ
      ΝΟΜΙΚΗ ΒΑΣΗ
      Άρθρο 66 παράγραφος 1 στοιχείο γ) του κανονισμού (ΕΚ) αριθ. 882/2004
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      17 04 07 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Περίπου 10 συμβάσεις παροχής υπηρεσιών με βάση διάφορες συμβάσεις πλαίσια
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΑΝ ΕΙΝΑΙ ΔΥΝΑΤΟΝ)
      Οριζόντια συμβολή στην επικοινωνία σχετικά με τον έλεγχο των τροφίμων και των ζωοτροφών, ιδίως για την επικαιροποίηση των σχετικών τμημάτων των δικτυακών τόπων, καθώς και το σχεδιασμό και την παραγωγή οπτικοακουστικού και έντυπου υλικού.
      ΕΦΑΡΜΟΓΗ
      Άμεση και επικεντρωμένη
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      Καθ’ όλη τη διάρκεια του 2013
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      203 582 ευρώ
      III.2.4.   ΑΝΑΚΟΙΝΩΣΗ ΣΧΕΤΙΚΑ ΜΕ ΤΑ ΚΑΘΗΚΟΝΤΑ ΕΠΙΘΕΩΡΗΣΗΣ ΤΟΥ ΓΤΚΘ
      ΝΟΜΙΚΗ ΒΑΣΗ
      Άρθρο 66 παράγραφος 1 στοιχείο γ) του κανονισμού (ΕΚ) αριθ. 882/2004.
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      17 04 07 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Περίπου 5 ειδικές συμβάσεις βάσει διαφόρων συμβάσεων πλαισίων
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Δημοσιεύσεις και ενημερωτικό υλικό που συνδέονται με τις δραστηριότητες επιθεώρησης.
      ΕΦΑΡΜΟΓΗ
      Άμεση και επικεντρωμένη
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      Καθ’ όλη τη διάρκεια του 2013
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      150 000 ευρώ
      III.2.5.   ΑΞΙΟΛΟΓΗΣΗ ΑΝΤΙΚΤΥΠΟΥ ΟΣΟΝ ΑΦΟΡΑ ΤΗΝ ΑΝΑΓΚΗ ΘΕΣΠΙΣΗΣ ΔΙΑΤΑΞΕΩΝ ΤΗΣ ΕΕ ΣΧΕΤΙΚΑ ΜΕ ΠΡΟΑΙΡΕΤΙΚΑ ΣΥΣΤΗΜΑΤΑ ΕΠΙΣΗΜΑΝΣΗΣ ΠΡΟΪΟΝΤΩΝ ΩΣ ΑΠΑΛΛΑΓΜΕΝΩΝ ΑΠΟ ΓΤΟ
      ΝΟΜΙΚΗ ΒΑΣΗ
      Άρθρο 66 παράγραφος 1 στοιχείο γ) του κανονισμού (ΕΚ) αριθ. 882/2004
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      17 04 07 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Μία ή περισσότερες συμβάσεις, αναλόγως προς το αποτέλεσμα της τρέχουσας μελέτης που δρομολογήθηκε από την Επιτροπή.
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΑΝ ΕΙΝΑΙ ΔΥΝΑΤΟΝ)
      Συλλογή δεδομένων και αξιολόγηση επιλογών προς υποστήριξη της αξιολόγησης αντίκτυπου των προσεγγίσεων της ΕΕ για την εναρμόνιση σε επίπεδο ΕΕ των προαιρετικών συστημάτων επισήμανσης προϊόντων χωρίς ΓΤΟ.
      ΕΦΑΡΜΟΓΗ
      Άμεση και επικεντρωμένη
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      Δεύτερο εξάμηνο του 2013
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      100 000 ευρώ
      III.2.6.   ΑΝΑΠΤΥΞΗ ΚΟΙΝΗΣ ΜΕΘΟΔΟΛΟΓΙΑΣ ΓΙΑ ΤΗ ΣΥΛΛΟΓΗ ΠΛΗΡΟΦΟΡΙΩΝ ΑΠΟ ΤΑ ΚΡΑΤΗ ΜΕΛΗ ΣΧΕΤΙΚΑ ΜΕ ΤΗΝ ΚΑΤΑΝΑΛΩΣΗ ΚΑΙ ΤΗ ΧΡΗΣΗ ΠΡΟΣΘΕΤΩΝ ΥΛΩΝ ΚΑΙ ΑΡΤΥΜΑΤΩΝ ΤΡΟΦΙΜΩΝ ΣΤΗΝ ΕΥΡΩΠΑΪΚΗ ΕΝΩΣΗ
      ΝΟΜΙΚΗ ΒΑΣΗ
      Το άρθρο 29 του κανονισμού (ΕΚ) αριθ. 1333/2008 και το άρθρο 23 του κανονισμού (ΕΚ) αριθ. 1334/2008
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      17 04 07 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Μία ή περισσότερες συμβάσεις
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΑΝ ΕΙΝΑΙ ΔΥΝΑΤΟΝ)
      
                  —
               
               
                  Συλλογή πληροφοριών σχετικά με τα τρέχοντα συστήματα παρακολούθησης των πρόσθετων υλών και αρτυμάτων τροφίμων
               
            
                  —
               
               
                  Προσδιορισμός των ειδικών αναγκών της Ευρωπαϊκής Αρχής για την Ασφάλεια των Τροφίμων
               
            
                  —
               
               
                  Σύσταση κατευθυντήριων γραμμών για μια προσέγγιση σε επίπεδο ΕΕ σχετικά με την παρακολούθηση των πρόσθετων υλών και αρτυμάτων τροφίμων
               
            ΕΦΑΡΜΟΓΗ
      Άμεση και επικεντρωμένη
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      Δεύτερο εξάμηνο του 2013
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      150 000 ευρώ
      III.2.7.   ΕΞΩΤΕΡΙΚΗ ΠΡΟΑΞΙΟΛΟΓΗΣΗ ΤΩΝ ΠΡΟΓΡΑΜΜΑΤΩΝ ΤΟΥ 2014 ΑΠΟ ΤΑ ΕΡΓΑΣΤΗΡΙΑ ΑΝΑΦΟΡΑΣ ΕΕ
      ΝΟΜΙΚΗ ΒΑΣΗ
      Άρθρο 66 παράγραφος 1 στοιχείο γ) του κανονισμού (ΕΚ) αριθ. 882/2004.
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      17 04 07 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Σύναψη τουλάχιστον 15 συμβάσεων εμπειρογνωμοσύνης με εξωτερικούς εμπειρογνώμονες που θα επιλεγούν κατόπιν πρόσκλησης εκδήλωσης ενδιαφέροντος (Π.Ε.Ε.)
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΑΝ ΕΙΝΑΙ ΔΥΝΑΤΟΝ)
      Τα εργαστήρια αναφοράς της ΕΕ (ΕΑΕΕ) θα πρέπει να υποβάλουν το πρόγραμμα εργασίας για το 2014 μέχρι το τέλος Σεπτεμβρίου του 2013. Η Επιτροπή θα αξιολογήσει τα εν λόγω προγράμματα. Μπορούν να υποβληθούν προγράμματα για 44 θέματα. Σκοπός είναι να πραγματοποιηθεί προαξιολόγηση ορισμένων προγραμμάτων από εξωτερικούς εμπειρογνώμονες.
      ΕΦΑΡΜΟΓΗ
      Άμεση και επικεντρωμένη
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ
      Φθινόπωρο του 2013
      ΕΝΔΕΙΚΤΙΚΟ ΠΟΣΟ ΤΗΣ ΔΡΑΣΗΣ
      75 000 ευρώ
      III.2.8.   ΜΕΛΕΤΗ ΓΙΑ ΤΗ ΣΥΓΚΕΝΤΡΩΣΗ ΝΕΩΝ ΚΑΙ ΥΦΙΣΤΑΜΕΝΩΝ ΔΕΔΟΜΕΝΩΝ ΜΕ ΣΚΟΠΟ ΤΗΝ ΑΞΙΟΛΟΓΗΣΗ ΤΟΥ ΑΝΤΙΚΤΥΠΟΥ ΤΗΣ ΕΦΑΡΜΟΓΗΣ ΤΟΥ ΚΑΝΟΝΙΣΜΟΥ (ΕΕ) αριθ. 619/2011 ΤΗΣ ΕΠΙΤΡΟΠΗΣ ΣΤΗΝ ΕΣΩΤΕΡΙΚΗ ΑΓΟΡΑ, ΚΑΘΩΣ ΚΑΙ ΣΤΗΝ ΠΑΡΑΓΩΓΗ ΖΩΟΤΡΟΦΩΝ, ΣΤΗΝ ΚΤΗΝΟΤΡΟΦΙΑ ΚΑΙ ΣΤΙΣ ΣΥΝΑΦΕΙΣ ΕΠΙΧΕΙΡΗΣΕΙΣ
      ΝΟΜΙΚΗ ΒΑΣΗ
      Άρθρο 66 παράγραφος 1 στοιχείο γ) του κανονισμού (ΕΚ) αριθ. 882/2004.
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      17 04 07 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Σύναψη μίας ειδικής σύμβασης παροχής υπηρεσιών
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΑΝ ΕΙΝΑΙ ΔΥΝΑΤΟΝ)
      Συλλογή και ανάλυση στοιχείων από όλα τα ενδιαφερόμενα μέρη σχετικά με τον πιθανό αντίκτυπο της επέκτασης ή μη του πεδίου εφαρμογής του κανονισμού (ΕΕ) αριθ. 619/2011 της Επιτροπής στα τρόφιμα, στο πλαίσιο της προετοιμασίας για αξιολόγηση αντίκτυπου.
      ΕΦΑΡΜΟΓΗ
      Άμεση και επικεντρωμένη
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ
      Φθινόπωρο του 2013
      ΕΝΔΕΙΚΤΙΚΟ ΠΟΣΟ ΤΗΣ ΔΡΑΣΗΣ
      100 000 ευρώ